
Til

udvalgets medlemmer og stedfortrædere

EU-konvent starter i Bruxelles den 28. februar 

Det første møde i det kommende EU-konvent afholdes den 28. februar i Europa-Parlamentets mødesal i Bruxelles. 

Den 105 mand store forsamling skal ledes af den tidligere franske præsident Valery Giscard d’Estaing
 og to næstformænd, den tidligere belgiske statsminister Jean-Luc Dehaene og Giuliano Amato, som er forhenværende italiensk ministerpræsident. 

Det er endnu uvist, hvor ofte konventet vil skulle mødes. Noget tyder imidlertid på en høj mødeaktivitet. Ifølge kilder i Europa-Parlamentet har Giscard d’Estaing accepteret, at der afholdes to møder af 1 ½ dag om måneden i konventet. Det betyder, at der i alt vil være 22 møder i løbet af det år, konventet skal arbejde. Hertil vil formentligt komme møder i arbejdsgrupper.

Giscard d’Estaing  har ellers tidligere annonceret, at han planlagde i alt syv møder i konventet indtil sommerpausen 2002. Dette blev imidlertid påtalt kraftigt af Europa-Parlamentet overfor Giscard d’Estaing på et par møder mellem Parlamentet og konventsformanden
. Europa-Parlamentet ønsker flere samlinger i konventet, fordi man ellers frygter, at det reelle arbejde med at udforme en ny traktat vil blive foretaget af konventets præsidium eller af den lille treenighed af formænd
.

I. Konventets sammensætning

Ud over formanden og de to næstformænd, som skal være uafhængige, består konventet af 2 repræsentanter fra hvert EU-lands nationale parlament, 1 fra hver regering samt 16 repræsentanter fra Europa-Parlamentet og 2 fra Europa-Kommissionen. Endelig vil de 13 ansøgerlande også deltage med hver 2 repræsentanter fra deres nationale parlamenter og 1 fra hver af deres regeringer
. 

Der udpeges desuden suppleanter for de 105 medlemmer, som ifølge Laeken-erklæringen kun kan deltage fuldt ud, hvis de ordinære medlemmer ikke er til stede. Europa-Parlamentet arbejder dog stærkt på, at suppleanterne skal kunne deltage fuldt ud i møderne - både med taleret og ret til at fremsætte ændringsforslag.

Som observatører i konventet  indbydes tre repræsentanter for Det Økonomiske og Sociale udvalg samt tre for arbejdsmarkedets parter. Også Regionsudvalget skal udpege seks observatører, som vælges blandt regioner med lovgivende kompetence. Endelig indbydes også den europæiske ombudsmand som observatør.

Danmarks repræsentation i konventet

Den danske regering vil være repræsenteret i konventet af tidligere EU-kommissær Henning Christophersen, mens Henrik Dam Kristensen (S) og Peter Skaarup (DF) repræsenterer Folketinget. Tidligere statsminister Poul Schlüter er udpeget som Henning Christophersens suppleant, mens Niels Helveg Petersen (Radikale Venstre) og Per Dalgaard (DF) er suppleanter for de to folketingsrepræsentanter.

Af øvrige danskere i konventet kan nævnes Jens-Peter Bonde (Junibevægelsen), som er udpeget til Europa-Parlamentets delegation, samt Helle Thorning-Schmidt  (Soc. Dem) og Lone Dybkjær (Radikale Venstre), som er udpeget som suppleanter til Europa-Parlamentets delegation. 

Præsidiet

Konventets arbejde vil blive ledet af et præsidium bestående af 12 personer. Det planlægges, at Præsidiet skal mødes en gang hver anden uge.

Præsidiet skal, som det hedder i Laeken-erklæringen, være konventets drivkraft og tilvejebringe konventets første arbejdsgrundlag.

Ud over formanden Giscard d’Estaing og de to næstformand Jean-Luc Dehaene og Giuliano Amato består præsidiet af regeringsrepræsentanterne fra Spanien, Danmark og Grækenland, da disse tre lande har EU-formandskabet i den periode, hvor konventet arbejder. Spanien bliver repræsenteret af europaparlamentsmedlemmet Ana Palacio Vallersundi, ligesom et europaparlamentsmedlem Giorgios Katiforis (PSE) vil være repræsentant for den græske regering. Henning Christophersen deltager på vegne af den danske regering.

For Europa-Parlamentet bliver det den tidligere parlamentsformand, tyskeren Klaus Hänsch (PSE) samt ”konventsveteranen”, spanieren Inigo Mendez de Vigo (PPE), som deltager. 

Europa-Kommissionen bliver repræsenteret i præsidiet af den franske EU-kommissær, Michel Barnier og den portugisiske kommissær, Antonio Vitorino. 

Endelig mangler der stadig at blive udpeget to personer fra de nationale parlamenter til præsidiet. Disse kan dog først vælges på et møde mellem de nationale parlamenters repræsentanter. Der er imidlertid endnu ikke fastlagt nogen dato for et sådant møde
. 

Det forventes, at der vil blive afholdt et første uformelt møde i præsidiet den 14. februar i Bruxelles
.

Konventets formandskab

Konventets formandskab består af formanden Valery Giscard d’Estaing og de to næstformænd Giuliano Amato og Jean-Luc Dehaene. Disse skal mødes en gang om ugen. 

Giscard d’Estaing har annonceret, at arbejdsdelingen mellem de to formænd bliver således, at Dehane skal tage sig af at organisere kontakterne til civilsamfundet og NGO’erne, mens den italienske professor i forfatningsret og tidligere premierminister Amato får ansvaret for udarbej-

delsen af tekstforslagene.

Sekretariatet

Formandskabet og Præsidiet vil blive serviceret af et sekretariat bestående af 12 personer, der hentes fra henholdsvis Rådets generalsekretariat (6), Europa-Kommissionen (2) og Europa-Parlamentet (2). Sekretariatet vil blive ledet af Storbritanniens tidligere EU-ambassadør sir John Kerr og en vicegeneralsekretær, der hedder Annalisa Giannella. 

Sekretariatet må påregnes at få en ganske betydningsfuld rolle. F.eks. vil sekretariatet stå for udarbejdelsen af de konkrete tekstforslag, som formandskabet eller præsidiet skal forelægge konventet.

Giscard d’Estaing får ligeledes et mindre privat kabinet bestående af tre personer, der skal ledes af en kvindelig chef, Walpurga Speckbacher, som er østriger og hentet fra Rådets Generalsekretariat. Kabinettets to øvrige medlemmer bliver Alessandra Schiavo og Alan Piotrowaki.

Endeligt er tyskeren Nikolaus Meyer-Landrut blevet valgt som talsmand for konventets formandskab.

II. Konventets arbejde

Ifølge Laeken-erklæringen skal konventet arbejde i et år. Det betyder, at det skal forelægge et ”slutdokument” den 1. marts 2003. I Europa-Parlamentet tales der dog i øjeblikket varmt for, at konventet først skal gøre sig færdigt i løbet af sommeren 2003. Efter en kort periode til refleksion skal EU-landenes stats- og regeringschefer derefter på en regeringskonference vedtage den nye traktat, så den er klar i god tid inden europaparlamentsvalget i juni 2004. 

Giscard d’Estaing skal under hele forløbet holde stats- og regeringscheferne samt udenrigsministrene orienteret. Han skal allerede aflægge den første rapport for stats- og regeringscheferne på topmødet i Barcelona i marts, ligesom han skal aflægge rapport i Sevilla i juni. Ifølge nyhedsbrevet Agence Europe planlægger den franske konventsformand desuden en rundrejse til hovedstæderne samt USA og Rusland for at tale med stat- og regeringscheferne i disse lande. 

Meget tyder endvidere på, at Giscard d’Estaing også vil holde tæt kontakt med Europa-Parlamentet i løbet af det år, konventets arbejde vil stå på. Han har allerede haft i hvert fald tre møder med repræsentanter fra Europa-Parlamentet.

Mandatet

Formålet med konventets arbejde er at få udarbejdet forslag til nye traktatændringer, der skal vedtages på en regeringskonference i 2004. Der bliver tale om helt åbne drøftelser. I Laeken-erklæringen opregnes ikke mindre end 64 institutionelle eller konstitutionelle spørgsmål, som konventet kan tage op under sine drøftesler. Listen er så lang, at der næppe kan sættes grænser for, hvad Konventet kan drøfte. Hvorvidt konventets slutprodukt bliver en helt ny tekst i form af en ”EU forfatning”, en grundtraktat, forfatningstraktat eller det blot bliver et katalog af ændringsforslag til de eksisterende EU-traktater, er endnu ikke fastlagt. I Laeken-erklæringen tales alene om, at konventet skal nå frem til at vedtage et slutdokument.

Slutdokumentet kan dog omfatte forskellige valgmuligheder for de emner, om hvilke konventet ikke er i stand til at opnå konsensus. Man kan her angive, hvilken støtte hver af disse har fået. 

Ifølge Laeken-erklæringen skal slutdokumentet, sammen med de nationale debatter, danne udgangspunkt for drøftelserne på regeringskonferencen i 2004. 

Ifølge presseforlydender har Giscard d’Estaing antydet, at det første samlede forslag til slutdokument allerede kan tænkes at komme i løbet af efteråret 2002. 

Arbejdsmetoden

Giscard d'Estaing foreslår, at konventets arbejde opdeles i tre faser. Den første tid skal bruges som en slags ”høringsfase”, hvor konventet konsulterer offentligheden og civilsamfundet. Anden fase skal anvendes til at analysere de forslag, der er kommet på bordet, mens man i den afsluttende tredje fase skal udarbejde konkrete forslag til slutdokumentet. Giscard d’Estaing har ikke sagt noget om, hvor lang tid han forventer, at der skal bruges på hver enkelt af de tre faser.

Det er endnu ikke fastlagt, hvordan konventets arbejde skal organiseres. 

Ifølge presseforlydende er der imidlertid allerede flere forsøg i gang på at udforme en forretningsorden for konventets arbejde
.

Flere spørgsmål står stadig åbne. Skal der kunne nedsættes arbejdsgrupper til at forberede beslutningerne i konventet? Skal konventet kunne foretage afstemninger om procedurermæssige spørgsmål eller om substantielle emner?
 Skal der fastlægges regler for medlemmernes taletid?

Flere europaparlamentsmedlemmer støtter idéen om vedtagelsen af en forretningsorden, der fastlægger konventets arbejdsmetode. Europa-Parlamentets juridiske tjeneste har således allerede udarbejdet et udkast til forretningsorden. Specielt efterlyser flere parlamentsmedlemmer muligheden for at kunne foretage vejledende afstemninger i konventet samt regler for, hvordan arbejdsgrupper kan nedsættes og sammensættes. 

III. Europa-Parlamentets forberedelser

Europa-Parlamentets forberedelser til arbejdet i konventet har været omfattende. 

Dels har man allerede udarbejdet en speciel betænkning om konventet, dels har man vedtaget betænkninger om nogle af de emner, der bliver centrale for konventets drøftelser. Det gælder bl.a. spørgsmålet om de nationale parlamenters rolle i EU’s fremtidige arkitektur
, og det gælder en kommende betænkning om ”afgrænsningen af EU’s og medlemsstaternes kompetence”
.

Europa-Parlamentets delegation til konventet skal efter planen mødes hver 14. dag. Man forsøger på disse møder at skabe fælles fodslag i parlamentedelegationen om f.eks. procedurermæssige spørgsmål. Bl.a. brugte delegationen en del tid på at drøfte hvordan konventsmedlemmerne skal sidde i mødesalen på sine første to møder 
.   

Europa-Parlamentets administration er også godt rustet til denne opgave. Generalsekretær Julian Priestley har nedsat en speciel Tasc force med 20 ansatte fra administrationen samt 2 fra de to største politiske grupper. Tasc forcens opgave er at servicere medlemmerne af Europa-Parlamentets delegation i konventet med den fornødne juridiske eller politiske ekspertise.

Tasc forcen er ledet af franskmanden Gérard Laprat og skal mødes to gange om måneden.

Endelig har Europa-Parlamentet også to personer placeret i konventets sekretariat, der skal udarbejde de konkrete tekstforslag, som præsidiet vil forlægge konventet.  

Yderligere information om konventet

Der bliver gode muligheder for at følge arbejdet i konventet for offentligheden. Europa-Parlamentets nytiltrådte formand Pat Cox lovede på Europa-Parlamentets februar-session, at borgerne vil blive sikret direkte adgang til at følge forhandlingerne i konventet via internattet – formentligt på ”Europe by Sattelite”, som man kan få adgang til via ”europaserveren” på: www.europa.eu.int
Der vil desuden være adgang til mødelokalerne i Europa-Parlamentet Bruxelles i konventet for offentligheden, når forhandlingerne i konventet indledes.

Endelig skal det nævnes, at Folketingets EU-oplysning har oprettet en speciel EU-konvents hjemmeside, hvor man løbende kan blive opdateret med de seneste nyheder fra konventet. 

Hjemmesiden findes på: www.eu-konvent.dk.

Med venlig hilsen

Morten Knudsen

Bilag : Oversigt over EU-konventets medlemmer

Indsamlede navne pr. 11. februar 2002.



Præsidium



Institution
Ordinære medlemmer
Suppleanter

Formand
Valéry Giscard d'Estaing, Frankrig


Næstformænd
Giulio Amato, Italien

Jean-Luc Dehaene

Ana Palacio Vallersundi, Spanien

Henning Christophersen, Danmark
Poul Schlüter, Danmark

Rådet
Giorgios Katiforis, Grækenland
Panayotis Ioakeimidis, Grækenland

Nationale parlamenter



Nationale parlamenter



Europa Parlamentet
Indigo Mendes de Vigo, Spanien, PPE 


Europa Parlamentet
Klaus Hänsch, Tyskland, PSE


Kommissionen
Michel Barnier, Frankrig


Kommissionen
Antonio Vitorino, Portugal


Konventets øvrige medlemmer


Institution
Ordinære medlemmer
Suppleanter

Belgiens regering
Louis Michel


Finlands regering
Teija Tiilikainen
Antti Peltomäki

Frankrigs regering
Pierre Moscovici


Hollands regering
Hans van Mierlo


Irlands regering
Ray McSharry


Italiens regering
Gianfranco Fini


Luxembourgs regering
Jacques Santer


Portugals regering
Joao de Vallera


Sveriges regering
Lena Hjelm-Wallén


Tysklands regering
Peter Glotz


UK’s regering
Peter Hain


Østrigs regering
Hannes Farnleitner




Europa Parlamentet
Elmar Brok, Tyskland, PPE
Teresa Almeida Garrett, Portugal, PPE 

Europa Parlamentet
Timothy Kirkhope, UK, PPE
John Walls Cushnahan, Irland, PPE 

Europa Parlamentet
Alain Lamassoure, Frankrig, PPE 
Piia-Noora Kauppi, Finland, PPE 

Europa Parlamentet
Hanja Maij-Weggen, Nederlandene, PPE 
Reinhard Rack, Østrig, PPE 

Europa Parlamentet
Antonio Tajani, Italien, PPE 
The Earl Stockton, UK, PPE 

Europa Parlamentet

Joachim Wuermeling, Tyskland, PPE 

Europa Parlamentet
Olivier Duhamel, Frankrig, PSE 
Pervenche Berés, Frankrig, PSE 

Europa Parlamentet
Luis Marinho, Spanien, PSE 
Maria Berger, Østrig, PSE 

Europa Parlamentet
Linda McAvan,UK, PSE 
Carlos Carnero Gonzalez, Spanien, PSE 

Europa Parlamentet
Anne Van Lancker, Belgien, PSE  
Elena Paciotii, Italien, PSE 

Europa Parlamentet

Helle Thorning-Schmidt, Danmark, PSE

Europa Parlamentet
Andrew Duff, UK, ELDR
Lone Dybkjær, Danmark, ELDR

Europa Parlamentet
Johannes Voggenhuber, Østrig, Verts/ALE 
Neil McCormick, UK, Verts/ALE

Europa Parlamentet
Sylvia-Yvonne Kaufman, Tyskland, NGL/GUE
Esko Olavi Seppänen, Finland, NGL/GUE

Europa Parlamentet
Cristiana Muscardini, Italien, UEN
Luis Queiró, Portugal, UEN

Europa Parlamentet
Jens Peter Bonde, Danmark, EDD
William Abitbol, Frankrig, EDD



Belgiens parlament
Karel De Gucht, Flemish Liberals


Belgiens parlament
Elio Di Rupo,Walloon Socialist


Danmarks parlament
Henrik Dam Kristensen, Socialdemokratiet
Niels Helveg Petersen, Radikale Venstre

Danmarks parlament
Peter Skaarup, Dansk Folkeparti
Per Dalgaard, Dansk Folkeparti

Finlands Parlament
Kimmo Kiljunen, Social Demokrat
Riitta Korhonen, Konservativ

Finlands parlament
Matti Vanhanen, Centerpartiet 
Esko Helle, Venstrefløjsalliance

Frankrigs parlament
Alain Barrau, Groupe Socialiste, Assemblée nationale
Anne-Marie Idrac, Groupe Union pour la démocratie Française-Alliance, Assemblée nationale

Frankrigs parlament
Hubert Haenel, Groupe de Rassemblement pour la République, Sénat
Robert Badinter, Groupe Socialiste, Sénat

Grækenlands parlament
Paraskevas ARGERINOS, Pasok


Grækenlands parlament
Nikos Constntopoulos, Left Coalition


Hollands parlament
Win van Eekelen, Liberal


Hollands parlament
Frans Timmermans, Socialistiske Parti
Hans van Baales, liberale parti

Irlands parlament



Irlands parlament



Italiens parlament
Marco Follini, Centro cristiano democratico


Italiens parlament
Lamberto Dini, la Margherita


Luxembourgs parlam.
Paul Helminger, Christian Democrat


Luxembourgs parlam.
Ben Fayot, Socialist


Portugals parlament
Alberto Costa, Socialistiske parti


Portugals parlament
Maria Eduardo Azevedo, Socialistiske parti


Spaniens parlament
José Borrell, Socialistiske Parti
Diego Lopez Garrido,

Spaniens parlament
Gabriel Cisneros, Partido Popular
Alejandro Munoz Alonso

Sveriges parlament
Sören Lekberg, Socialdemokratiet
Kenneth Kvist, Venstre-partiet

Sveriges parlament
Göran Lennmarker, Moderaterne
Ingvar Svensson, Kristlige demokrater

Tysklands Forbundsdag
Jürgen Meyer, SPD
Peter Altmaier, CDU

UK’s parlament
David Heathcoat-Amory, Conservative
Lord Maclennan of Rogart, Liberal Democrat

UK’s parlament
Gisela Stuart, Labour
Lord Tomliason, Labour

Østrigs parlament
Caspar Einem, SPÖ
Evelin Lichtenberger, De Grønne

Østrigs parlament
Reinhard Eugen Bösch, FPÖ
Gerhard Kurzmann, FPO

Repræsentanter for ansøgerlandenes regeringer og parlamenter





Bulgariens regering
Meglena Kouneva
Neli Koutskova

Cyperns regering
Michalis Attalides


Estlands regering
Lennart Meri


Letlands regering



Litauens regering
Rytis Martikonis


Maltas regering
Peter Serracino Inglott
John Inguanez

Polens regering
Ms. Danuta Hübner
Janusz Trzcinsci

Rumæniens regering
Hildegard Puvak


Sloveniens regering
Matjaz Nahtigal


Slovakiets regering
Jan Figel


Ungarns regering



Tjekkiets regering
Jan Kavan
Jan Kohout

Tyrkiets regering
Mesut Yilmaz
Nihat Akyol





Bulgariens parlament
Daniel Valchev, National Movement
Dimitar Arabadjiev, Coalition for Bulgaria

Bulgariens parlament
Nikolai Mladenov, Union of Democratic Forces
Nezrin Ouzun, Movement for Right and Freedom

Cyperns parlament
Panayiotis Demetriou, Democratis Rally


Cyperns parlament
Eleni Mavrou, Akel Party


Estlands parlament



Estlands parlament



Letlands parlament
Edvin Inkens, Latvia’s Way
Inese Birzniece, Latvia’s Way

Letlands parlament
Rihards Piks, Peoples Party
Maris Sprindzuks, Peoples Party

Litauens parlament
Vytenis Andriikaitis


Litauens parlament
Alvydas Medalinskas


Maltas parlament
Michael Frendo, Nationalist Party


Maltas parlament
Alfred Sant, Labour Party


Polens parlament
Jósepf  Oleksy, Democratic Left Alliance
Marta Fogler, Citizens Platform

Polens parlament
Edmund Wittbrodt, Blok
Genowefa Grabowska, Democrati Left Allliance

Rumæniens parlament



Rumæniens parlament



Sloveniens parlament
Lojze Peterle


Sloveniens parlament
Slavko Gaber


Slovakiets parlament
Pavol Hamzík, HZDS
Frantisek Sebej, uafhængig

Slovakiets parlament
Irena Belohorská, HZDS 
Olga  Keltosová, Democratic Slovakia

Ungarns parlament
Josef Szajer, Fidesz – Civic Party
Andras Kelemen, Democratic Forum

Ungarns parlament
Pal Vastagh, Socialist Party
Istvan Szent-Ivanyi, Alliance of Free Democrats

Tjekkiets parlament
Jan Zhradil, Civic Democratic Party
Peter Necas, Civic Deocratic Party

Tjekkiets parlament
Josef Zieleiniec, 4-coalition/non-partisan
Frantisek Kroupa, Christian Democratic Union

Tyrkiets parlament
Ali Tekin, Democratic Left
Kursat Eser, Nationalist Action Partyy

Tyrkiets parlament
Ayfer Yilmaz, True Path Party
Emre Kocaoglu, Motherland Party

� Ud over at have været fransk præsident har Giscard d’Estaing også været medlem af Europa-Parlamentets PPE-gruppe i perioden 1989-1993. Han var valgt for en fælles liste mellem UDF og RPR.


� Dels mødtes Giscard d’Estaing med formændene for Europa-Parlamentets politiske grupper i Strasbourg den 6. februar, dels mødtes han med Europa-Parlamentets to repræsentanter i præsidiet Klaus Hänsch og Mendez de Vigo ved en tidligere lejlighed. 


� På et møde i Europa-Parlamentets konventsdelegation den 5. februar oplyste delegationens formand Inigo Mendez de Vigo, at Giscard d’Estaing på et møde med de Vigo og Klaus Hänsch havde accepteret, at konventet skal holde helt op til to månedlige møder á 1 ½- 2 dage.


� Repræsentanterne fra de 13 ansøgerlande skal ifølge Laeken-erklæringen deltage på lige fod med de nuværende EU-landes repræsentanter, men skal dog ikke kunne modsætte sig en konsensus, der tegner sig mellem de nuværende 15 EU-lande. 


� Både det britiske underhus og det italienske deputerkammer har imidlertid opfordret det spanske parlament til at tage et initiativ.


� Mødet kan kun være uformelt, da de nationale parlamenter endnu ikke har udpeget deres to repræsentanter i Præsidiet.


� Guiliano Amato har bl.a. været underviser på det europæiske universitet i Firenze, som tidligere har udarbejdet en forenklet ”traktat”, hvor man forsøgte at dele traktaterne op i en ”forfatningsdel” og så resten. Opgaven blev udført som en bestilling fra Europa-Kommissionen i maj 2000. Se infonote nr. 155 99/00.


� Ifølge Agence Europe har både Rådets Generalsekretariat og Giscard d’Estaings kabinet udarbejdet forslag til forretningsorden. Også Europa-Parlamentets juridiske tjeneste har lavet et forslag fra den 4. februar.


� I det forrige konvent, som udarbejdede grundrettighedscharteret i 2000, nedsatte man ikke arbejdsgrupper, men holdt i stedet uformelle møder i konventet, som var åbne for alle medlemmer. Man fastlagde dengang heller ikke konventets arbejdsmetode i en forretningsorden.


� 	Europa-Parlamentet vedtog på februar-sessionen en betænkning om de nationale parlamenters rolle i fremtidens EU. Den italienske formand for forfatningsudvalget, Giorgio Napolitano, var ordfører for betænkningen.


� 	Europa-Parlamentets forfatningsudvalg er desuden ved at udarbejde en betænkning om kompetencefordelingen mellem EU og medlemsstaterne med franskmanden Alain Lammassoure som ordfører.


� 	Det dominerende synspunkt var her, at konventets medlemmer skal placeres i alfabetisk rækkefølge.





